175+-+Работен+лист+2

175 Катерина Димеска 2013-2014


 * __ИКТ ВО ОБРАЗОВАНИЕ - ЈАС КАКО КОРИСНИК: __** Моето средно училиште спаѓа во категоријата со "средна технологија". Ние имавме компјуетри во секоја училница, но не ги користевме многу често и не ги користевме по сите предмети. Најмногу ги користевме по предметот на Информатика, на кој работевме во Office, CorelDRAW, Photoshop, пребарувавме на интернет и слично. А на часовите по Англиски јазик ги користевме компјутерите за изработување на презентации во PowerPoint кои ни служеа за добивање на повисока оценка. На некои часови воопшто не ги имплементиравме компјутерите во наставата затоа што немавме соодветни софтвери за некои предмети.


 * __ИКТ ВО ОБРАЗОВАНИЕ - ЈАС КАКО НАБЉУДУВАЧ: __** Мислам дека моето средно училиште не успеа во привлекувањето и вклучувањето на заедницата, со што би се склучиле партнерства и би се добила финансиска поддршка за надградување на информатичката технологија и дигиталните ресурси во самото училиште. Исто така училиштето немаше доволно квалификуван персонал кој е доволно обучен и вешт во употребата на ИКТ соодветно на своите работни одговорности, што беше една од главните причини што не ги користевме компјутерите по сите наставни предмети.

Од аспект на 4-те столбови на технологија во образованието, за да се направи еден ваков проект училиштето би требало да има: дигитален фотоапарат, софтвер за уредување на web страна (како што е KompoZer), наставникот би требало да знае да направи web страна и да знае да ја уредува, учениците би требало да најдат бесплатен хостинг простор за web страната која би се направила и да го средат материјалот кој го собрале да биде готов за да се стави на web страната.  Со правењето на ваков проект и користењето на ИКТ и дигиталните ресурси учениците би биле наградени со признание од училиштето, што би ја поттикнало нивната креативност за понатамошно истражување во други области.
 * __ИКТ ВО ОБРАЗОВАНИЕ - ЈАС КАКО ЕКСПЕРТ: __** Кога учев биологија на училиште ги изучувавме рстенијата и животните и сите нивни карактеристики. Јас со моите ученици би сакала да направам проект за животинскиот и растителниот свет на островот на Преспанското Езеро - Голем Град. Проектот би се состоел од сликање на дигитални фотографии од растенијата и животните кои се наоѓаат на островот, истражување на интернет и во литература за различнните видови на животните и растенија кои живеат на овој остров и на крај би изработиле web страна која би ја прикачиле на интернет.

**__НАЗАД __**